
Ciklodextrinek onkológiai felhasználhatóságának vizsgálata humán sejteken

Kulcsszavak: Humán tumoros/nem-tumoros sejtvonal, ciklodextrin, extracelluláris vezikula
A ciklodextrinek (CD) a természetben is előforduló ciklikus oligoszaharidok. A CD-k toro-
idális szerkezetük lehetővé teszi a lipidek és az apoláris gyógyszermolekulák kapszulázására.
A természetben előforduló gyógyszerhatóanyagok fellendülésével a CD-ket gyógyszeripari al-
kalmazásokban is használják. Kiemelten az apoláris hatóanyagok oldódásának fokozására.
Az extracelluláris vezikulák (EV-k) jelentős hatást gyakorolnak a tumor áttétképződésre és
a gyógyszerrezisztencia mechanizmusaira, így a sejtek közötti kommunikáció létfontosságú
alkotóelemét képezik.
A CD-k képesek kölcsönhatásba lépni a membránlipidekkel, potenciálisan befolyásolhatják
az EV-k transzportját is, így közvetetten módosíthatják a tumorsejtek közötti intercelluláris
kommunikációt. Ennek következtében szerepet játszhatnak a tumorok fejlődésének, növe-
kedésének és disszeminációjának különböző fázisaiban.
Ezzel összhangban kutatásom célja a ciklodextrinek hatásainak vizsgálata az EV-k felsza-
badulására és dokkolására humán tumor- és nem tumoros sejtekben in vitro körülmények
között. Megfigyeléseinket négy melanoma sejtvonalon végeztük. Továbbá kutatásainkat két
nem tumoros sejtvonalra is kiterjeztettük a CD-kezelés átfogóbb tanulmányozásának érde-
kében.
A CD kezelés szenzitivitását SRB assay-vel határoztuk meg. Az általunk vizsgált CD-
k jellemzően jól tolerálhatónak bizonyultak a vizsgált sejtvonalakon (HaCaT, HEK293,
WM983A, WM983B és A2058). Az EV karakterizálás során összfehérje mennyiséget, össz-
lipid mennyiséget, medián részecske méretet és részecske mennyiséget vizsgáltunk. A CD-
kezelések nem befolyásolták jelentősen az EV-k méretét és mennyiségét, de az EV frakció
fehérjetartalma CD-enként eltérően változott, míg a CD kezelt EV-k lipid-részecske méret-
aránya a kontrollhoz képest csökkent. Tömegspektrometriával vizsgáltuk a CD-k eloszlását
a WM983A és WM983B sejtvonalak által termelt EV-kben. A molekulák jelenléte hasonló
eloszlást mutatott a sejtvonalakban, de eltérő mintázatot adott a különböző ciklodextrinek
(DIMEB95, RAMEB és αCD) esetében. Videomikroszkópos kísérlettel elemeztük a tumo-
ros környezetből származó, kezeletlen és CD (RAMEB és CRYSMEB) jelenlétében termelt
EV-k migrációra gyakorolt hatását Mel Pt4 és HaCaT sejtvonalakon. Az EV-k nem befolyá-
solták a sejtek életképességét, és csak csekély hatással voltak a migrációra. Összességében
eredményeink arra engednek következtetni, hogy a CD-k jótékony szerepet játszhatnak az
EV-közvetített sejtközi kommunikációt célzó onkológiai terápiákban.



